**Srednja škola**

**dr. fra Slavka Barbarića u Čitluku**

**Krizni plan**

**pripravnosti i odgovora na pojavu korona virusa (Covid-19)**

U skladu s Naredbom Kriznoga stožera Federalnoga ministarstva zdravstva broj: 01-33-4670/20 od 20. 8. 2020. godine, Preporukom Kriznoga stožera Federalnoga ministarstva zdravstva broj: 01-33-4671/20 od 20. 8. 2020. godine, Preporuke za Škole u kontekstu COVID-19 za školsku 2020./21. Zavoda za javno zdravstvo FBiH i Preventivnih epidemioloških mjera za škole Zavoda za javno zdravstvo HNŽ i Kriznoga stožera Ministarstva zdravstva, rada i socijalne zaštite HNŽ broj: 06-02-33-301/20 od 19. 8. 2020. godine te članaka 36. i 37. Zakona o osnovnom odgoju i obrazovanju HNŽ-a (“Službe novine HNŽ”, br. 5/00, 4/04, 5/04, 1/14 i 7/16), te aktima Škole donosi se:

**UVOD**

Za vrijeme boravka učenika u školi dijete se mora osjećati sigurno i zdravstveno zaštićeno. Odgovornost za djetetovu sigurnost i zaštitu zdravlja, kao i rizik sekundarnoga prijenosa virusa iz škole u domove i obratno dijele svi uposlenici Škole i roditelji učenika. Provedbom Kriznoga plana poduzimaju se mjere zaštite učenika i uposlenika i preciziraju se uloge svih uposlenika škole u osiguravanju sigurna i zdrava okružja u odgojno-obrazovnoj ustanovi.

**OPERATIVNI TIM**

1. Na prijedlog ravnateljice Nastavničko vijeće je imenovalo školski operativni tim kojem je zadaća, s ravnateljem i Nastavničkim vijećem, poduzimanje i praćenje aktivnosti za prevenciju pojave i suzbijanje širenja zaraze u radnim prostorima Škole te izradba naputaka i instrukcija.
2. **Operativni tim Kriznoga plana čine:**

* Adela Škutor – koordinator tima
* Sanda Sušac – predsjednik iz reda nastavnika
* Tihomir Paponja – predsjednik iz reda administrativnog, tehničkog i pomoćnog osoblja
* Zdenko Gakić – član, predstavnik roditelja
* Marija Vučić – član, predstavnik Nastavničkoga vijeća
* Dalibor Čarapina – član, predstavnik Nastavničkoga vijeća
* Igor Dugandžić – član, predstavnik nenastavnoga osoblja
* Boško Pehar – član, predstavnik lokalne zajednice.

1. Tim je formiran s ciljem zaštite zdravlja i prevencije zaraze koronavirusom,   
   kontinuiranoga praćenja epidemiološke situacije i organizacije rada u Školi shodno odlukama relevantnih tijela, ministarstava i institucija.

**CILJEVI KRIZNOGA PLANA**

1. Koordinacija na razini škole – upoznati se s načinom izvedbe nastave i mjerama zaštite, provedena je odgovarajuća edukacija uposlenika.
2. Propisane procedure provoditi svakodnevno pod nadzorom Operativnoga tima i školskih dnevnih timova (dvije tročlane skupine dežurnih profesora).
3. Definirati mjesta i vrijeme ulaska učenika u školu.
4. Formirati timove za brze odgovore (krizni timovi na dnevnoj bazi).
5. Poduzeti mjere prevencije, kontrole i komunikacija sa zdravstvenim institucijama.
6. Procedure čišćenja i dezinfekcije:

* ispravno, kontinuirano, temeljito čišćenje okolnih površina vodom i deterdžentom i primjena uobičajenih mjera dezinfekcije na razini škole
* dezinfekcija prostorija i radnih površina
* pranje ruku tekućim sapunom
* dezinfekcija obuće na ulazima u školu (posude sa spužvom natopljenom dezinfekcijskim sredstvom)
* postaviti dezinfekcijske "dozere" ispred svih ulaza u školu i ispred kabineta

1. Sigurnosni postupci – protokol o svim već spomenutim mjerama zaštite.
2. Provoditi brzu i redovitu internu komunikaciju.
3. Svakodnevno praćenje i evidentiranje stanja u školi kroz internu dokumentaciju (zapisnici/evidencijske liste spremačica).

**Protokoli postupanja u kriznim situacijama**

Protokolima postupanja definirani su:

* mjere sigurnosti i zdravlja u ustanovi (u skladu s već navedenim ciljevima Operativnoga tima)
* mjere prevencije, kontrole i komunikacija sa zdravstvenim institucijama provodit će se na sljedeći način: ako se kod nekoga učenika uoče simptomi Covida-19 predmetni profesor učenika će uputiti u izolacijsku prostoriju i o tom izvijestiti Operativni tim. Operativni tim potom izvještava roditelje koji se s učenikom javljaju obiteljskom liječniku koji će odlučiti o daljnjoj epidemiološkoj obradbi.
* obvezni postupci uposlenika ustanove u kriznim situacijama: ako se tijekom odvijanja nastave kod dva ili više slučajeva pojave simptomi bolesti čitav odjel se upućuje kući s obvezom javljanja liječniku obiteljske medicine o čem se izvješćuje roditelje i epidemiološku službu; nastava za taj odjel se nastavlja odvijati na daljinu.
* interna dokumentacija – zapisnici, evidencijske liste i pripadajuće izjave popunjavaju se i čuvaju u arhivi uz svaki protokol i datum postupanja.

**PREDMET I PRIMJENA**

Krizni plan pripravnosti izrađuje se zbog pojave bolesti uzrokovane koronavirusom (COVID-

19). Planom se utvrđuju:

* higijenske mjere u Školi koje se poduzimaju u kontekstu borbe protiv zarazne bolesti shodno naputcima nadležnih kriznih stožera, ministarstva zdravstva, drugih organa vlasti i Škole
* preporuke uposlenicima, učenicima i roditeljima kako reagirati i što poduzeti u slučaju da netko od učenika ili osoblja bude zaražen korona-virusom ili se sumnja da je zaražen.

**OPĆE MJERE UTVRĐENE PLANOM**

* mjere za prevenciju i kontrolu infekcije su ključne kako bi se osigurala zaštita učenika, uposlenika i roditelja i spriječio porast broja slučajeva zaraze u školi
* za provedbu higijenskih mjera dezinfekcije ruku i obuće zaduženo je tehničko i dežurno osoblje u školi
* prikupljati i ažurirati podatke o trenutnoj epidemiološkoj situaciji i broju zaraženih u školi, kako bi se osigurala prevencija za uposlenike, učenike, roditelje i druge posjetitelje.

**UPOSLENICI, UČENICI, RODITELJI I MJERENJE TEMPERATURE**

Rad u školi se organizira tako da se osigura međusobni razmak:

- pri ulasku i izlasku iz škole održavati međusobni razmak (najmanje 1,5 m) koji je obilježen na ulazu

* pri ulasku u Školu učenicima i uposlenicima se mjeri temperatura nakon čega dezinficiraju obuću u posudi s dezinfekcijskim sredstvom
* na ulazima su postavljeni "dozeri" za dezinfekciju ruku
* tijekom ulaska/izlaska u/iz škole, kretanja po školi izvan učionice i odlaska u toalet svi učenici su obvezni nositi masku (prekriti nos i usta), tijekom nastave nije obvezna uporaba maske ako je razmak među učenicima 1,5 m i više; nastavnici tijekom boravka u učionici nose vizire, a izvan učionice vizire ili maske
* da bi se smanjio kontakt među učenicima različitih odjela početak/završetak nastave i dolazak/izlazak iz škole organiziran je prema već utvrđenom rasporedu tako da učenici ne dolaze/izlaze istovremeno i da u školu dolaze/napuštaju odjeli po naprijed utvrđenom rasporedu.

**Prva smjena**

* **Početak u 8:00**
* **Završetak u 10:50**

**I. SMJENA**

* I. sat 8.00 – 8.30
* II. sat 8.35 – 9.05
* III. sat 9.10 – 9.40
* IV. sat 9.45 – 10.15
* V. sat 10.20 – 10.50

|  |  |
| --- | --- |
| **GLAVNI ULAZ A - razredi:** | **GLAVNI ULAZ B - razredi:** |
| IV1 | IV5 |
| IV2 | IV6 |
| IV3 | IV7 |
| IV4 | II 9 |
|  | |
| **ULAZ C – (sjever-zapad) - razredi:** | **ULAZ D – (sjever-istok) - razredi:** |
| I1 | I4 |
| I2 | I5 |
| I3 | I6 |
| I7 | I10 |
|  | II10 |

**Druga smjena**

* **Početak u 12:30**
* **Završetak u 15:20**

**I II. SMJENA**

* I. sat 12.30 – 13.00
* II. sat 13.05 – 13.35
* III. sat 13.40 – 14.10
* IV. sat 14.15 – 14.45
* V. sat 14.50 – 15.20

|  |  |
| --- | --- |
| **GLAVNI ULAZ A - razredi:** | **GLAVNI ULAZ B - razredi:** |
| III1 | III6 |
| III2 | III7 |
| III3 | I8 |
| III4 | I9 |
| III5 | II8 |
|  | |
| **ULAZ C – (sjever-zapad) - razredi:** | **ULAZ D – (sjever-istok) - razredi:** |
| II1 | II6 |
| II2 | II7 |
| II3 |  |
| II4 |  |
| II5 |  |

Nakon završetka zadnjeg sata prvo iz učionice izlazi razred/učenici koji su prvi do ulaza/izlaza uz nadzor predmetnog nastavnika nakon čega izlaze učenici iz sljedeće učionice i kako redom.

**HIGIJENA I DEZINFEKCIJA RUKU, HIGIJENA I DEZINFEKCIJA RADNIH PROSTORIJA**

* na početku školske godine organizirati edukaciju uposlenika i učenika o načinu i značenju kontinuirane provedbe preventivnih mjera
* redovito pranje ruku vodom i tekućim sapunom, sušenje papirnatim ubrusima i odlaganje u korpe za otpatke s poklopcem
* na ulazu u školu i na nekoliko dostupnih mjesta u školi postaviti "dozatore" s dezinfekcijskim sredstvom za ruke i uputom za uporabu
* čišćenje i dezinfekcija radnih površina, kvaka na vratima i prozorima, slavina u toaletima, prekidača za struju i sl. koje upotrebljava veći broj osoba najmanje dva puta dnevno
* edukacija uposlenika koji rade na čišćenju i održavanju školskoga objekta o dezinfekcijskim sredstvima koja se upotrebljavaju, njihovoj pripremi i uporabi.

**UČENICI IZ RIZIČNIH SKUPINA**

* za učenike koji boluju od neke kronične bolesti roditelji trebaju prije početka školske godine donijeti liječničko mišljenje o procjeni učenikova zdravstvenoga stanja i mogućnostima pohađanja nastave
* u slučaju da učeniku liječnik ne preporučuje pohađanje nastave u školi, potrebno je tom učeniku osigurati nastavu na daljinu
* učenici koji žive s osobama s kroničnim bolestima, starima i iznemoglima ili drugim osobama iz rizičnih skupina, nisu obvezni pohađati redovitu nastavu u školi te će se i za njih osigurati nastava na daljinu, uz izjavu o navedenom.

**ORGANIZACIJA RADA I PROSTORA**

Učenici jednoga odjela će pohađati nastavu u jednoj učionici (razredna, a ne kabinetska nastava).

U školi će biti osigurano:

* u jednoj klupi sjedit će jedan učenik
* školske klupe bit će razmaknute najmanje 1,5 metar
* tjelesni kontakti među odjelima bit će svedeni na najmanju moguću mjeru
* obvezno provjetravanje prostorija najmanje dva puta dnevno (pola sata prije dolaska i pola sata nakon odlaska učenika), a ako vremenske prilike dopuštaju ostaviti otvoren prozor
* prolaz kroz zajedničke prostorije će biti organiziran tako da učenici različitih odjela prolaze naizmjenično po utvrđenom rasporedu
* školsko dvorište, holovi i hodnici će biti označeni radi omogućavanja predviđenoga rastojanja (trakama, bojom).

Škola će:

* Formirati Krizne timove na dobrovoljnoj bazi koji će učenicima i djelatnicima mjeriti temperaturu, Rješenjem ravnateljice
* upozoriti uposlenike da izbjegavaju uporabu klimatizacijskih i ventilacijskih pomagala
* izvijestiti roditelje i učenike da učenici trebaju u školu donijeti užinu i ne dijeliti je s drugim učenicima (za vrijeme trajanja nastave, ne će biti moguće izlaziti iz škole radi kupovine užine)
* upozoriti učenike da pri uporabi toaleta održavaju distancu i obvezno peru ruke nakon uporabe toaleta
* upozoriti uposlenike da drže distancu i da se što kraće zadržavaju u zajedničkim prostorijama
* upozoriti sve uposlenike da su obvezni pravilno nositi maske/vizire koji prekrivaju usta i nos
* ako se nose jednokratne maske potrebno ih je nakon upotrebe odložiti u obilježene korpe s poklopcem, s kojima učenici nemaju doticaja
* zadužiti dežurne nastavnike da vode računa o pridržavanju navedenih mjera na ulazu u školu, u hodnicima i zajedničkim prostorijama, a svi nastavnici se u učionicama trebaju pridržavati propisanih mjera
* izvijestiti uposlenike i učenike da će dnevni tim na dobrovoljnoj bazi mjeriti tjelesnu temperaturu svakoga dana pri ulasku u školu; u slučaju povećane tjelesne temperature, uposlenik ne dolazi u školu nego se telefonski javlja ravnatelju i liječniku obiteljske medicine; roditelji učenika koji ima povišenu temperaturu o tom izvješćuju razrednika i liječnika obiteljske medicine, a učenik ostaje u kući i slijedi liječničke upute
* predmet Tjelesna i zdravstvena kultura izvodi se samo na otvorenom prostoru.

**ULAZAK U ZGRADU I SASTANCI**

* školske sastanke je moguće obaviti u skladu s epidemiološkim mjerama, a roditeljske sastanke obaviti video-vezom, telefonom
* svaki dolazak u školu osoba koje nisu uposlenici ili učenici se mora ranije najaviti i biti odobren
* neposredan rad i sastanci sa strankama reduciraju se na minimum, pri čem se moraju poštivati sve higijensko-epidemiološke mjere (posebno nošenje maski i fizička distanca)
* sastanci će se organizirati u prostorijama koje omogućavaju održavanje potrebne distance
* svi individualni i roditeljski sastanci će se održavati telefonski ili video-pozivom
* pošta se odlaže u poštanski sandučić smješteno na glavnom ulazu, a u slučaju preporučenih pošiljaka na ulazu ih preuzima ovlaštena osoba
* dostava uredskog materijala, obroka, sredstava za čišćenje, tiska i ostaloga se preuzima na glavnom ulazu u školu.

**Dezinfekcija i higijena školskogA prostora**

* u skladu s preporukama nadležnih, dezinfekcija i higijena školskoga prostora će se održavati prema Planu higijenskoga održavanja prostora, čišćenja, dezinfekcije radnih površina i provjetravanja prostora koji škola posjeduje
* u privitku ovoga Plana se nalaze obrasci evidencijskih lista (s terminima, nazivom prostora, imenom i prezimenom osobe koja je realizirala dezinfekciju, čišćenje, provjetravanje školskoga prostora)
* osobe zadužene za čišćenje i održavanje školskih prostora svakodnevno popunjavaju evidencijske liste, u skladu s planom čišćenja.

**Praćenje kontakata**

* uposlenici škole obvezni su voditi računa o osobama s kojima su u zadnjih 48 sati bili na fizičkoj udaljenosti manjoj od 1,5 m i vremenski duže od 15 minuta (bliski kontakt)
* u slučaju da je učenik testiran na koronavirus pozitivan ili poslan u samoizolaciju od nadležnih službi, roditelji su obvezni telefonski izvijestiti školu.

**izolacija učenika i nastavnika**

* svi uposlenici škole su obvezni ostati kod kuće u slučaju pojave simptoma bolesti uzrokovane zarazom (povišena temperatura, iznad 36,9) te o tom izvijestiti nadležnu zdravstvenu ustanovu i školu; dužnost svih uposlenika je postupiti isto i ako su bili u kontaktu s osobom oboljelom od koronavirusa ili su se vratili iz područja u kojima je registrirana pojava koronavirusa
* uposlenika koji tijekom radnoga vremena osjeti neke od simptoma ravnatelj odmah udaljuje s nastave i prijavljuje slučaj nadležnima; u slučaju određivanja izolacije, uposlenik s blažim simptomima obavlja nastavu na daljinu, a ako su teži slučajevi ide na bolovanje, a za odvijanje nastave osigurat će se odgovarajuća zamjena
* učenika koji tijekom nastave osjeti neki od simptoma nastavnik šalje u prostoriju za izolaciju, a Operativni tim izvještava roditelje koji su dužni doći po učenika, do dolaska roditelja ili druge ovlaštene osobe učenik boravi u prostoriji za izolaciju pod nadzorom odrasle osobe. Prilikom boravka u prostoriji za izolaciju poštuju se epidemiološke mjere udaljenosti i zaštitnih maski. Po napuštanju izolacijske prostorije, osoblje zaduženo za higijenu dezinficira sobu.

**NASTAVA NA DALJINU**

Ovisno o epidemiološkoj situaciji nastava na daljinu će se izvoditi u slučajevima:

* upućivanje skupine učenika jednoga odjela na nastavu na daljinu
* izolacije ili oboljenja učenika ili nastavnika
* nepohađanja redovite nastave učenika
* za projektne aktivnosti, natjecanja, sudjelovanje na natječajima, te uporabu e-book s ciljem prevencije zaraze uporabom knjiga iz knjižnice.

**Prijenos dokumentacije i čuvanje predmeta i dokumentacije**

* uposlenici škole su obvezni biti pripravni i imati: pismene pripreme, mjesečne i godišnje planove, s pripadajućom dokumentacijom za koju su zaduženi kako bi bila na raspolaganju te uredno voditi evidenciju o predmetima i dokumentaciji i uredno ih pohranjivati i prosljeđivati na školsku e-adresu u skladu s utvrđenim terminima; škola će arhivirati sve u vidu e-dokumentacije
* razredne knjige će biti dostupne samo u zbornici, a nastavnici će također upisivati potrebne podatke u zbornici, bez izmještanja i nošenja u učionice.

**ŠKOLSKA RAČUNALA**

* provjeravati ispravnost računala s ciljem njihova osposobljavanja za rad s učenicima koji nastavu pohađaju na daljinu; postojeća Platforma ostaje aktivna i upotrebljiva u obrazovno-odgojnom radu
* sve moguće aktivnosti nastave na daljinu će se realizirati iz školskoga IT kabineta.
* u skladu sa mogućnostima škola ustupa računalo nastavniku ili učeniku koji računalo ne posjeduje.

**PREPORUKE UPOSLENICIMA I UČENICIMA**

Preporučuje se svakodnevno praćenje i djelovanje u skladu s naputcima, zapovijedima te drugim aktima ovlaštenih institucija i tijela, te redovito dvosmjerno informiranje škola, ministarstva, zdravstvenih ustanova i kriznih stožera.

**ODGOVORNOST ZA POSTUPANJE PO PLANU**

1. Za postupanje po ovom planu i za njegovu primjenu odgovorni su svi uposlenici u koordinaciji sa školskim operativnim timom.
2. Ovaj plan primjenjuje se od dana njegova usvajanja, a mijenjat će se i dopunjavati shodno preporukama i zapovijedima nadležnih organa.

**NEPRIDRŽAVANJE MJERA UTVRĐENIH PLANOM**

Nepridržavanje mjera utvrđenih ovim planom od uposlenika, učenika i roditelja predstavlja kršenje Zakona o zaštiti stanovništva od zaraznih bolesti („Službene novine FBiH“, broj 29/05).

Krizni plan pripravnosti je razmatran i usvojen na sjednici Nastavničkoga vijeća od 04.09. 2020. godine, a urađen je u suradnji s predstavnicima roditelja i učenika Škole.

Školski odbor škole je upoznat s Kriznim planom pripravnosti.

Krizni plan pripravnosti objaviti na oglasnoj ploči, internetskoj stranici škole i s njegovim sadržajem upoznati sve učenike, roditelje i djelatnike škole.

Krizni plan pripravnosti i odgovora na pojavu korona virusa (Covid-19) stupa na snagu danom donošenja.